Skouerius eo keñveriañ ar argerzh-mañ gant hini Breizh : e 1532, e voe staget Breizh ouzh rouantelezh Bro-Chall, kollet ganti pep ensavadur emren e 1789. Abaoe, neus bet paouezet gant gouarnamant Bro-Chall rannañ hor vro, ha lakaat anezhi da vezañ gwanoch, evit mougañ pep goulenn evit an emrenerezh. Hiziv choazh neus ket tu da geñveriañ Kuzul Rannvro Breizh (kollet gantañ ur bempvedenn eus e diriad) gant Parlamant Skos : galloudoù evit ar mererezh melestradurel nemetken, hep an tu da ziviz na da lakaat e  pleustr ur gwir politikerezh diorroerezh, hag ar budjed daou-ugent gwezh izeloch hag hini Bro-Skos.